
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 7. novembra noteikumos Nr. 635 "Elektroenerģijas tirdzniecības un lietošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2023. gada 7. novembra noteikumos Nr. 635 "Elektroenerģijas tirdzniecības un lietošanas noteikumi"" (turpmāk - projekts) ir izstrādāts pēc Klimata un enerģētikas ministrijas iniciatīvas, lai pārņemtu Eiropas Savienības (turpmāk - ES) direktīvu nosacījumus, kā arī risinātu konstatētās spēkā esošā regulējuma nepilnības, tādējādi uzlabojot elektroenerģijas tirgus turpmāko darbību ar projektu aptvertajās jomās. Ar projektu arī tiek izpildīti vairāki tiesību aktu izstrādes uzdevumi:
- ETL pārejas noteikumu 133. punktā noteiktais uzdevums Ministru kabinetam līdz 2025. gada 31. decembrim izdot likuma 20.6 panta trešajā daļā paredzētos viedo elektroenerģijas komercuzskaites mēraparātu minimālo funkcionālo un tehnisko prasību un uzskaitīto datu pieejamības nosacījumus un kārtību;
- ETL pārejas noteikumu 133. punktā noteiktais uzdevums Ministru kabinetam līdz 2025. gada 31. decembrim izdot ETL 32. panta septītajā daļā minētos elektroenerģijas pirkuma līgumu slēgšanas nosacījumus un kārtību;
- daļēji tiek izpildīts MK 2025. gada 20. maija sēdes protokola Nr.20 39.§ 3.punktā dotais uzdevums izstrādāt nepieciešamos tiesību aktus ES direktīvas Nr. 2024/1711 transponēšanai (pilnībā šis uzdevums tiks izpildīts līdz ar saistītā likumprojekta "Grozījumi Elektroenerģijas tirgus likumā" (25-TA-409) pieņemšanu).
1.2. Mērķis
Mērķa apraksts
Projekta mērķis ir pārņemt ES direktīvas Nr. 2024/1711 un Nr. 2019/944 tiesību normas. Papildus tam tiek noteiktas viedo elektroenerģijas komercuzskaites mēraparātu funkcionālās prasības, noteikts lietotājiem sniedzamās informācijas apjoms, slēdzot elektroenerģijas tirdzniecības līgumus; noteiktas enerģijas kopīgošanas organizatora funkcijas, precizētas normas par elektroenerģijas tirdzniecības līgumu pirmstermiņa izbeigšanas maksas piemērošanu, noteikts elektroenerģijas pirkuma līgumu slēgšanas regulējums u.c.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2024. gada 13. jūlijā tika pieņemta Eiropas Parlamenta un Padomes 2024. gada 13. jūnija Direktīva 2024/1711/ES, ar ko groza Direktīvas 2018/2001/ES un 2019/944/ES attiecībā uz Savienības elektroenerģijas tirgus modeļa uzlabošanu (turpmāk - direktīva Nr. 2024/1711). Tās mērķis ir uzlabot Eiropas Savienības elektroenerģijas tirgus modeli, lai tādējādi novērstu pārmērīgi augstu elektroenerģijas cenu risku patērētājiem. Ar šo tiesību aktu tiek galvenokārt veikti grozījumi Eiropas Parlamenta un Padomes 2019. gada 5. jūnija Direktīvā 2019/944/ES par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES (turpmāk - direktīva Nr. 2019/944), ar kuru tika atjaunots elektroenerģijas iekšējā tirgus ietvars.

Direktīva Nr. 2024/1711 paredz vairākas tiesību normas, kas Latvijas tiesību aktos jau ir pārņemtas vai faktiski tiek piemērotas, kā arī vairākas tiesību normas, kas ir pārņemtas ar grozījumiem ETL. 
Papildus tam Latvijas tiesību aktos līdz šim nav pārņemtas direktīvā Nr. 2019/944 paredzētas tiesību normas, kas skar viedo komercuzskaites mēraparātu funkcionalitāti. Esošajā regulējumā arī iztrūkst tiesību normas, kas izriet no direktīvā Nr. 2019/944 paredzētā regulējuma par termiņu, kādā sistēmas operatoram no 2026. gada jānodrošina elektroenerģijas tirgotāja maiņa. Šobrīd sistēmas operatoram minētā maiņa jānodrošina 14 dienu laikā.
Problēmas un risinājumi
Problēmas apraksts
Direktīvas Nr. 2019/944 prasību ieviešanaViedie elektroenerģijas komercuzskaites mēraparāti
Saeimā iesniegtajā likumprojektā "Grozījumi elektroenerģijas tirgus likumā" (Nr. 730/Lp14) ietvertā ETL 20.6 panta trešā daļa paredz pilnvarojumu Ministru kabinetam noteikt viedo elektroenerģijas komercuzskaites mēraparātu minimālās funkcionālās un tehniskās prasības un uzskaitīto datu pieejamības nosacījumus un kārtību. Minētās prasības izriet no direktīvas Nr. 2019/944 20. pantā minētajām viedo uzskaites sistēmu funkcionalitātes prasībām.

Elektroenerģijas lietotāju tiesības izbeigt līgumu tirgotāja veiktu izmaiņu gadījumā
No direktīvas Nr. 2019/944 10. panta 4. punkta izriet tirgotāja pienākums informēt elektroenerģijas lietotājus par elektroenerģijas tirdzniecības līgumā veiktajām izmaiņām - mājsaimniecības lietotājus ne vēlāk kā vienu mēnesi, pārējos lietotājus - ne vēlāk kā divas nedēļas pirms izmaiņu stāšanās spēkā. Šī direktīvas norma nosaka arī to, ka dalībvalstīm jānodrošina lietotāju tiesības brīvi izbeigt līgumus, ja tie nepieņem jaunos līgumiskos nosacījumus vai piegādes cenas korekcijas, par ko tiem ir paziņojis viņu piegādātājs.
Risinājuma apraksts
Ar projektu Ministru kabineta 2023. gada 7. novembra noteikumi Nr. 635 "Elektroenerģijas tirdzniecības un lietošanas noteikumi" (turpmāk - MK noteikumi Nr. 635) tiek papildināti ar jaunu II1 nodaļu, kurā atbilstoši direktīvai Nr. 2019/944 tiek noteiktas viedo elektroenerģijas komercuzskaites mēraparātu funkcionālās prasības. Sistēmas operatoram paredzētais pienākums bez papildu maksas nodrošināt komercuzskaites datus standartizētā komunikācijas saskarnē jau šobrīd tiek nodrošināts portālā e-st.lv. Atbilstoši direktīvas Nr. 2019/944 19. panta 6. punktā noteiktajam projekts arī noteic, ka minētās prasības netiek attiecinātas uz viedajiem elektroenerģijas komercuzskaites mēraparātiem, kas pasūtīti pirms 2019. gada 4.jūlija.

Ar projektu tiek papildinātas MK noteikumu Nr. 635 normas, nosakot lietotāja tiesības vienpusēji izbeigt noslēgto elektroenerģijas tirdzniecības līgumu bez līguma pirmstermiņa izbeigšanas maksas piemērošanas, ja tirgotājs ir  vienpusēji veicis būtiskus grozījumus līgumā, tai skaitā grozījumus, kas skar elektroenerģijas cenu, īguma pirmstermiņa izbeigšanas maksu vai līguma darbības termiņu. Regulējums atbilstoši direktīvā Nr. 2019/944 noteiktajam tiek papildināts ar pienākumu tirgotājam savlaicīgi informēt lietotājus par plānotajām līguma izmaiņām.
Problēmas apraksts
Direktīvas Nr. 2024/1711 prasību ieviešana

Lietotājiem sniedzamās informācijas apjoms, slēdzot elektroenerģijas tirdzniecības līgumu
Ar direktīvu Nr. 2024/1711 tiek noteikts pienākums elektroenerģijas tirgotājiem pirms līguma slēgšanas informēt lietotājus par līguma būtiskākajiem nosacījumiem un no tiem izrietošajām lietotāja tiesībām. MK noteikumos Nr. 635 līdz šim ir bijis noteikts informācijas apjoms, kāds tirgotājiem ir jāietver savos tirdzniecības līgumu piedāvājumos mājsaimniecību lietotājiem. Tā kā direktīvas normas ir attiecināmas uz visiem elektroenerģijas lietotājiem, nepieciešams veikt attiecīgus grozījumus regulējumā, vienlaikus papildinot to atbilstoši direktīvā Nr. 2024/1711 ietvertās direktīvas Nr. 2019/944 11. panta 1.a punktā paredzētajam informācijas tvērumam. Praksē Latvijas tirgotāji lielāko daļu direktīvā paredzētās informācijas klientiem jau sniedz.

Lietotāju tiesības iesaistīties enerģijas kopīgošanā, elastības pakalpojumos vai energoefektivitātes shēmās
Latvijas tiesību aktos līdz šim nebija paredzētas tiesības iesaistīties enerģijas kopīgošanā, elastības pakalpojumos vai energoefektivitātes shēmās tiem lietotājiem, kas ir noslēguši fiksētas elektroenerģijas cenas līgumu. Ņemot vērā, ka ar direktīvu Nr. 2024/1711 dalībvalstīm tiek noteikts pienākums šādu iespēju nodrošināt, nepieciešams papildināt MK noteikumus Nr. 635.

Enerģijas kopīgošanas organizēšana
Direktīva Nr. 2024/1711 nosaka pienākumus, kurus aktīvais lietotājs var deleģēt enerģijas kopīgošanas organizatoram. Vispārējie enerģijas kopīgošanas organizatora darbības nosacījumi tiks noteikti ETL 37.6 pantā. Attiecīgie grozījumi ETL tiek virzīti vienlaikus ar šo projektu (skatīt sadaļu "Saistītie TA").

Elektroenerģijas tirgotāja maiņas termiņš sistēmas operatoram
ETL 35. panta pirmā daļa noteic, ka elektroenerģijas galalietotājam ir tiesības katra mēneša pirmajā datumā bez ierobežojumiem mainīt elektroenerģijas tirgotāju. Šobrīd ETL nosaka, ka sistēmas operatoram elektroenerģijas tirgotāja maiņa jānodrošina termiņā, kas nepārsniedz 14 dienas. ETL redakcija, kas stāsies spēkā 2026. gada 1.  janvārī, paredz nosacījumu, ka galalietotājam ir tiesības bez ierobežojumiem mainīt elektroenerģijas tirgotāju un agregatoru, savukārt normas, kas nosaka termiņu, kādā sistēmas operatoram ir jānodrošina tirgotājam maiņa, no likuma ir svītrotas, tādējādi minētais termiņš būtu nosakāms MK noteikumu līmenī.
Direktīvas Nr. 2019/944 12. panta 1. punktā noteikts, ka, vēlākais no 2026. gada, dalībvalstīm jānodrošina, ka elektroenerģijas piegādātāju maiņas tehniskais process nav ilgāks par 24 stundām. Attiecīgi MK noteikumos Nr. 635 būtu ar direktīvu saskaņots termiņš.

Elektroenerģijas lietotāja sūdzību izskatīšana
Direktīva Nr. 2024/1711 ietvertais direktīvas Nr. 2019/944 28.a panta 2. punkts noteic pienākumu dalībvalstīm nodrošināt, ka piegādātāji neizbeidz līgumus un neveic lietotāju atslēgšanu tādu iemeslu dēļ, par kuriem lietotāji iesnieguši sūdzību saskaņā ar 10. panta 9. punktu vai uz kuriem attiecas strīdu ārpustiesas izšķiršanas mehānisms saskaņā ar 26. pantu. Šāda sūdzība vai šāda mehānisma izmantošana neietekmē pušu līgumiskās tiesības un pienākumus.

Fiksētas elektroenerģijas cenas līgumu pirmstermiņa izbeigšana
ETL 32.3 panta 22 daļa noteic (skatīt saistītajos dokumentos TA lietu 25-TA-409 "Grozījumi Elektroenerģijas tirgus likumā"), ka elektroenerģijas tirgotāji vienpusēji negroza fiksētas elektroenerģijas cenas līgumos tādus nosacījumus, kas būtiski maina galalietotāja tiesības un pienākumus, un neizbeidz šādus līgumus pirms to termiņa beigām, izņemot, kad lietotājs nenorēķinās par elektroenerģiju vai sistēmas operatora pakalpojumiem. Šis nosacījums likumā ietverts, pārņemot direktīvas Nr. 2024/1711 ietvertajā direktīvas Nr.2019/944 11. panta 1. punkta trešās daļas nosacījumus, kas paredz: dalībvalstis nodrošina, ka piegādātāji vienpusēji negroza noteikta laika, nemainīgas cenas elektroenerģijas piegādes līgumu noteikumus un neizbeidz šādus līgumus pirms to termiņa beigām. Projekts paredz atbilstoši precizēt MK noteikumu Nr. 635 normas.
Risinājuma apraksts
Tā kā direktīvā Nr. 2024/1711 ietvertās direktīvas Nr. 2019/944 11. panta 1.a punkts ir attiecināms uz visiem elektroenerģijas lietotājiem, nevis vienīgi uz mājsaimniecībām, ar projektu tiek svītrots MK noteikumu Nr. 635 30. punkts, pārceļot tajā ietvertās normas uz jauniem punktiem MK noteikumu Nr. 635 IV nodaļā "Elektroenerģijas piegāde". Tiek noteikts, ka pirms elektroenerģijas tirdzniecības līguma noslēgšanas vai pagarināšanas tirgotājs viegli uztveramā veidā skaidri un kodolīgi informē lietotāju par būtiskākajiem līguma nosacījumiem un lietotāja tiesībām. Ar projektu tiek noteikts lietotājiem minimāli sniedzamās informācijas tvērums. 

MK noteikumi Nr. 635 tiek papildināti ar jaunu punktu, kas noteic, ka lietotājiem ar fiksētas elektroenerģijas cenas līgumu ir tiesības iesaistīties enerģijas kopīgošanā, elastības pakalpojumos vai energoefektivitātes shēmās.

Ar projektu atbilstoši direktīvā Nr. 2024/1711 noteiktajam, kā arī ETL paredzētajam pilnvarojumam MK noteikumi Nr. 635 tiek papildināti ar pienākumu apjomu, kurus aktīvais lietotājs var uzdot enerģijas kopīgošanas organizatoram.

MK noteikumi Nr. 635 tiek papildināti ar jaunu punktu, kas noteic, ka sistēmas operatoram elektroenerģijas tirgotāja maiņas tehiskais process jānodrošina termiņā, kas darbdienā nepārsniedz 24 stundas. Noteikts arī šīs normas spēkā stāšanās termiņš.

Spēkā esošais regulējums tiek papildināts ar jaunu punktu, kas noteic, ka tirgotājs vienpusēji neizbeidz elektroenerģijas tirdzniecības līgumu, ja lietotājs ir iesniedzis tirgotājam izskatīšanai sūdzību par sniegto pakalpojumu kvalitāti vai vērsies regulatorā ar iesniegumu par strīda ārpustiesas izskatīšanu. Minētās sūdzības iesniegšana vai lietotāja vēršanās regulatorā neietekmē pušu tiesības un pienākumus, kas izriet no noslēgtā elektroenerģijas tirdzniecības līguma.

Līdz šim regulējums noteica vienotu kārtību tirgotāja rīcībai situācijās, kad lietotājs savlaicīgi nenorēķinās par saņemto elektroenerģiju vai sistēmas operatora pakalpojumiem, nenodalot fiksētas un dinamiskas elektroenerģijas cenas līgumus. Ņemot vērā ETL 32.3 pantā noteikto, projekts paredz, ka līdzšinējā kārtība turpmāk attieksies uz dinamiskas elektroenerģijas cenas līgumiem, savukārt fiksētas cenas līgumiem tiks noteikta atšķirīga kārtība, nosakot, ka elektroenerģijas piegādi lietotājam varēs pārtraukt situācijās, kad galalietotājs ilgstoši nenorēķināšanās par elektroenerģiju vai sistēmas operatora pakalpojumiem. Regulējumā noteikts, ka tirgotājs ir tiesīgs pieprasīt un sistēmas operatoram ir pienākums atslēgt lietotāja elektroietaises ne agrāk kā pēc 60 kalendāra dienām pēc brīdinājuma nosūtīšanas. Minētais termiņš ir noteikts, ņemot vērā nepieciešamību nodrošināt fiksētas elektroenerģijas cenas līgumu lietotāju aizsardzību pret tirgotāju vienpusēju atkāpšanos no līguma, vienlaikus ievērojot samērīguma principu arī pret tirgotāja interesēm. Analizējot minētā termiņa samērīgumu patērētāju tiesību aizsardzības kontekstā, secināts, ka Patērētāju tiesību aizsardzības likuma 8.1 panta 18. daļā analogs termiņš ir noteikts kredītņēmēju saistību kavējumu gadījumā.
Problēmas apraksts
Maksa par elektroenerģijas tirdzniecības līguma pirmstermiņa izbeigšanu
Saskaņā ar MK noteikumiem Nr. 635 elektroenerģijas tirgotājiem ir tiesības elektroenerģijas tirdzniecības līgumos noteikt līguma pirmstermiņa izbeigšanas maksu. Savukārt MK noteikumu Nr. 635 23. punkts noteic - ja elektroenerģijas tirdzniecības līgumā, kas ar lietotāju noslēgts uz noteiktu laiku, paredzēta maksa par līguma pirmstermiņa izbeigšanu, tā jānosaka proporcionāli elektroenerģijas piegādes laikam līdz līguma pirmstermiņa izbeigšanai, sadalot to vismaz triju mēnešu periodos. Vienlaikus regulējumā nav konkretizēts, kas tiek saprasts ar jēdzienu “proporcionāla maksa”, līdz ar to radot tiesiskos apstākļus tirgus dalībniekiem šo normu piemērot sev labvēlīgi, kā arī noteikt pārmērīgu līguma pirmstermiņa izbeigšanas maksas apmēru. Lai novērstu minētos riskus elektroenerģijas lietotājiem, nepieciešams veikt precizējumus tiesību aktos. Aicinājumu izvērtēt nepieciešamību precizēt minētās tiesību normas Klimata un enerģētikas ministrijai ir paudusi arī Konkurences padome.
Risinājuma apraksts
Lai nodrošinātu tiesisko skaidrību par elektroenerģijas tirdzniecības līguma pirmstermiņa izbeigšanas maksas piemērošanu un vienveidīgu, samērīgu normatīvā regulējuma attiecināšanu uz visiem elektroenerģijas lietotājiem, projekts paredz, ka elektroenerģijas tirdzniecības līguma pirmstermiņa izbeigšanas maksa ir jānosaka tādā veidā, lai no līguma spēkā stāšanās brīža maksa par līguma pirmstermiņa izbeigšanu ne retāk kā katrus trīs mēnešus tiktu samazināta proporcionāli elektroenerģijas piegādes laikam līdz līguma pirmstermiņa izbeigšanai. Vienlaikus tiek noteikts, ka maksa par līguma pirmstermiņa izbeigšanu nevar pārsniegt prognozētos tirgotāja ieņēmumus no attiecīgā līguma visā līguma darbības laikā.
Problēmas apraksts
Elektroenerģijas pirkuma līgumi
Ar 2025. gada 27. marta grozījumiem ETL likums tika papildināts ar jaunu terminu - elektroenerģijas pirkuma līgums, vienlaikus nosakot tiesības visiem elektroenerģijas galalietotājiem noslēgt ar elektroenerģijas ražotāju elektroenerģijas pirkuma līgumu, tajā skaitā atjaunīgo energoresursu elektroenerģijas pirkuma līgumu. Tā kā šis ir jauns, tiesību aktos līdz šim nedefinēts līguma veids, nepieciešams noteikt pirkuma līgumu slēgšanas regulējumu.
Risinājuma apraksts
Ar projektu atbilstoši ETL 32. panta septītajā daļā paredzētajam pilnvarojumam tiek noteikti elektroenerģijas pirkuma līgumu slēgšanas nosacījumi un kārtība.
Projekts nosaka minimālo informācijas apjomu, kas būtu ietverams pirkuma līgumos. Būtiski, ka puses pirkuma līgumā vienojas par balansatbildīgo pusi, kas nodrošina balansatbildību par visiem līguma ietvaros veiktajiem darījumiem. Balansatbildību par līguma ietvaros veiktajiem darījumiem puses var nodrošināt arī vienojoties ar citu balansatbildīgo pusi, kas faktiski ir elektroenerģijas tirgotājs.
Lai līdzsvarotu līgumslēdzēju pušu tiesības un pienākumus, ar projektu tiek noteikts, ka elektroenerģijas ražotājam ir tiesības vienpusēji pārskatīt elektroenerģijas pirkuma līgumā noteikto elektroenerģijas cenu, ja ir notikušas izmaiņas piemērojamajos nodokļos, nodevās un sistēmas operatoru noteiktajās maksās. Tāpat ir ietverts regulējums gadījumiem, kad kāda no līgumslēdzējām pusēm vēlas pārtraukt pirkuma līgumu pirms termiņa beigām, paredzot tādus līguma pirmstermiņa izbeigšanas maksas noteikšanas principus, kas nodrošinātu šādas maksas samērīgumu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Elektroenerģijas lietotāji, aktīvie lietotāji
Ietekmes apraksts
Viedo elektroenerģijas komercuzskaites mēraparātu funkcionalitātes pilnveidošana sniegs iespēju ikvienam elektroenerģijas lietotājam vai aktīvajam lietotājam iegūt precīzākus datus par no elektrotīkla saņemto vai elektrotīklā nodoto elektroenerģijas apjomu, tādējādi paplašinot iespējas izmantot dažādus viedos elektroenerģijas tirdzniecības risinājumus sava elektroenerģijas patēriņa plānošanai.

Ar projektu tiek noteikts pienākums tirgotājiem pirms elektroenerģijas tirdzniecības līgumu noslēgšanas sniegt lietotājiem informāciju par būtiskākajiem līguma nosacījumiem. 

Tiek precizētas normas, kas saistītas ar maksas piemērošanu par elektroenerģijas tirdzniecības līguma pirmstermiņa izbeigšanu, tādējādi nodrošinot tiesisko skaidrību un novēršot spēkā esošo normu interpretācijas iespējas, līdz ar to radot labvēlīgāku situāciju elektroenerģijas lietotājiem.

Ar projektu tiek noteiktas elektroenerģijas lietotāja tiesības vienpusēji izbeigt noslēgto elektroenerģijas tirdzniecības līgumu bez līguma pirmstermiņa izbeigšanas maksas piemērošanas, ja tirgotājs līgumā ir veicis grozījumus. Regulējums arī tiek papildināts ar pienākumu tirgotājam savlaicīgi informēt lietotājus par plānotajām līguma izmaiņām.

Tiek noteikts sistēmas operatoram nodrošināt elektroenerģijas tirgotāja maiņu termiņā, kas nepārsniedz 24 stundas.
 Papildinātas tiesību normas, kas saistītas ar fiksētas cenas elektroenerģijas tirdzniecības līgumiem.
Juridiskās personas
mazie uzņēmumi
vidējie uzņēmumi
Sadales sistēmas operatori
Elektroenerģijas tirgotāji
Elektroenerģijas lietotāji
Ietekmes apraksts
Viedo elektroenerģijas komercuzskaites mēraparātu funkcionalitātes pilnveidošana sniegs iespēju ikvienam elektroenerģijas lietotājam vai aktīvajam lietotājam iegūt precīzākus datus par no elektrotīkla saņemto vai elektrotīklā nodoto elektroenerģijas apjomu, tādējādi paplašinot iespējas izmantot dažādus viedos elektroenerģijas tirdzniecības risinājumus sava elektroenerģijas patēriņa plānošanai. 

Ar projektu tiek noteikts pienākums tirgotājiem pirms elektroenerģijas tirdzniecības līgumu noslēgšanas sniegt lietotājiem informāciju par būtiskākajiem līguma nosacījumiem. 

Tiek precizētas normas, kas saistītas ar maksas piemērošanu par elektroenerģijas tirdzniecības līguma pirmstermiņa izbeigšanu, tādējādi nodrošinot tiesisko skaidrību un novēršot spēkā esošo normu interpretācijas iespējas, līdz ar to radot labvēlīgāku situāciju elektroenerģijas lietotājiem.

Tiek noteiktas viedo elektroenerģijas komercuzskaites mēraparātu minimālās funkcionālās un tehniskās prasības, kas būs jāievēro sadales sistēmas operatoram.

Ar projektu tiek noteiktas elektroenerģijas lietotāja tiesības vienpusēji izbeigt noslēgto elektroenerģijas tirdzniecības līgumu bez līguma pirmstermiņa izbeigšanas maksas piemērošanas, ja tirgotājs līgumā ir veicis grozījumus. Regulējums arī tiek papildināts ar pienākumu tirgotājam savlaicīgi informēt lietotājus par plānotajām līguma izmaiņām.

Tiek noteikts sistēmas operatoram nodrošināt elektroenerģijas tirgotāja maiņu termiņā, kas nepārsniedz 24 stundas.

Papildinātas tiesību normas, kas saistītas ar fiksētas cenas elektroenerģijas tirdzniecības līgumiem.
Nozare
Elektroenerģija, gāzes apgāde, siltumapgāde un gaisa kondicionēšana
Nozaru ietekmes apraksts
Projekts skar elektroenerģijas tirgus darbības nosacījumus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024L1711
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024. gada 13. jūnija Direktīva 2024/1711/ES, ar ko groza Direktīvas 2018/2001/ES un 2019/944/ES attiecībā uz Savienības elektroenerģijas tirgus modeļa uzlabošanu (Dokuments attiecas uz EEZ)
Apraksts
Direktīvas mērķis ir uzlabot integrētā elektroenerģijas tirgus modeli, cita starpā lai novērstu nepamatoti augstas elektroenerģijas cenas. Regulējums skar tos ES elektroenerģijas tirgus aspektus, kurus visefektīvāk ir risināt ar ES līmeņa regulējumu. Direktīvas transponēšanas termiņš ir 2025. gada 17. janvāris.
ES tiesību akta CELEX numurs
32018L2001
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2019. gada 5. jūnija Direktīva 2019/944/ES par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES (Dokuments attiecas uz EEZ)
Apraksts
Nepieciešams pārņemt nacionālajos tiesību aktos direktīvā Nr. 2019/944 paredzēto regulējumu, kas nosaka viedo elektroenerģijas komercuzskaites mēraparātu funkcionalitāti.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2024. gada 13. jūnija Direktīva 2024/1711/ES, ar ko groza Direktīvas 2018/2001/ES un 2019/944/ES attiecībā uz Savienības elektroenerģijas tirgus modeļa uzlabošanu (Dokuments attiecas uz EEZ)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	2. panta 4. punkta c) apakšpunktā ietvertais direktīvas Nr. 2019/944 11. panta 1.a punkts
	Projektā ietvertais MK noteikumu Nr. 635 22.1 punkts
	Pārņemtas pilnībā
	Neparedz

	2. panta 4. punkta c) apakšpunktā ietvertais direktīvas Nr. 2019/944 11. panta 1.a punkta b) apakšpunkts
	Projektā ietvertais MK noteikumu Nr. 635 22.2 3. apakšpunkts
	Pārņemtas pilnībā
	Neparedz

	2. panta 4. punkta c) apakšpunktā ietvertais direktīvas Nr. 2019/944 11. panta 1.a punkta c) apakšpunkts
	Projektā ietvertais MK noteikumu Nr. 635 22.2 6. apakšpunkts
	Pārņemtas pilnībā
	Neparedz

	2. panta 4. punkta c) apakšpunktā ietvertais direktīvas Nr. 2019/944 11. panta 1.a punkta d) apakšpunkts
	Projektā ietvertais MK noteikumu Nr. 635 22.2 7. apakšpunkts
	Pārņemtas pilnībā
	Neparedz

	2. panta 4. punkta c) apakšpunktā ietvertais direktīvas Nr. 2019/944 11. panta 1.b punkts
	Projektā ietvertais MK noteikumu Nr. 635 24.1 punkts
	Pārņemtas pilnībā
	Neparedz

	2. panta 4. punkta c) apakšpunktā ietvertais direktīvas Nr. 2019/944 11. panta 2. punkts
	Projektā ietvertais MK noteikumu Nr. 635 22.2 5. apakšpunkts
	Pārņemtas pilnībā
	Neparedz

	2. panta 5. punkta c) apakšpunktā ietvertais direktīvas Nr. 2019/944 15.a. panta 3. punkta a) apakšpunkts
	Projektā ietvertais MK noteikumu Nr. 635 18.26. punkts
	Pārņemtas pilnībā
	Neparedz

	2. panta 5. punkta c) apakšpunktā ietvertais direktīvas Nr. 2019/944 15.a. panta 3. punkta b) apakšpunkts
	Projektā ietvertais MK noteikumu Nr. 635 18.26. punkts
	Pārņemtas pilnībā
	Neparedz

	2. panta 5. punkta c) apakšpunktā ietvertais direktīvas Nr. 2019/944 15.a. panta 3. punkta c) apakšpunkts
	Projektā ietvertais MK noteikumu Nr. 635 18.26. punkts
	Pārņemtas pilnībā
	Neparedz

	2. panta 5. punkta c) apakšpunktā ietvertais direktīvas Nr. 2019/944 15.a. panta 3. punkta d) apakšpunkts
	Projektā ietvertais MK noteikumu Nr. 635 18.26. punkts
	Pārņemtas pilnībā
	Neparedz

	2. panta 9. punktā ietvertais direktīvas Nr. 2019/944 28.a panta 2. punkts
	Projektā ietvertais MK noteikumu Nr. 635 26.1 punkts
	Pārņemtas pilnībā
	Neparedz

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Ar projektu pārņemamās tiesību normas neparedz dalībvalstu rīcības brīvību lemt par noteiktu tiesību akta normu pārņemšanu vai ieviešanu.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Projekts šo jomu neskar.

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2019. gada 5. jūnija Direktīva 2019/944/ES par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES (Dokuments attiecas uz EEZ)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	10. panta 4. punkts
	Projektā ietvertais 31.1, 39.1, 39.2 punkts
	Pārņemtas pilnībā
	Neparedz

	12. panta 1. punkts
	Projektā ietvertais 125.1 punkts
	Pārņemtas pilnībā
	Neparedz

	20. panta a) punkts
	Projektā ietvertais 12.2 punkts un 12.4 punkts; prasība  nodrošināt viedās uzskaites sistēmas precizitāti tiek nodrošināta ar vispārējo normatīvo regulējumu, kas cita starpā nosaka mēraparātu verificēšanas pienākumu.
	Pārņemtas pilnībā
	Neparedz

	20. panta b) punkts
	Tiesiskais regulējums, kas noteic personas datu vākšanas, glabāšanas, pārvaldīšanas un aizsardzības prasības, ir noteiktas speciālajos normatīvajos aktos.
	Pārņemtas pilnībā
	Neparedz

	20. panta c) punkts
	Tiesiskais regulējums, kas noteic personas datu vākšanas, glabāšanas, pārvaldīšanas un aizsardzības prasības, ir noteiktas speciālajos normatīvajos aktos.
	Pārņemtas pilnībā
	Neparedz

	20. panta d) punkts
	Projektā ietvertais 12.2 punkts.
	Pārņemtas pilnībā
	Neparedz

	20. panta e) punkts
	Projektā ietvertais 12.4 punkts.
	Pārņemtas pilnībā
	Neparedz

	20. panta f) punkts
	Projekta 2. punkts (noteikumu 12.5 punkts)
	Pārņemtas pilnībā
	Neparedz

	20. panta g) punkts
	Projektā ietvertais 12.7 punkts.
	Pārņemtas pilnībā
	Neparedz

	20. panta otrā daļa
	Projektā ietvertais 12.4 punkts.
	Pārņemtas pilnībā
	Neparedz

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Ar projektu pārņemamās tiesību normas neparedz dalībvalstu rīcības brīvību lemt par noteiktu tiesību akta normu pārņemšanu vai ieviešanu.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Projekts šo jomu neskar.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/c4879c02-c6a7-4a6b-9fbf-7d1b03b9750c
6.3. Sabiedrības līdzdalības rezultāti
Publiskā apspriešana nodrošināta no 2025. gada 1. aprīļa līdz 15. aprīlim, kuras laikā tika saņemti divi viedokļi par projektu. Izteiktie viedokļi tika izvērtēti, precizējot projektu. Viedokļi kopumā ņemti vērā; atsevišķos aspektos ņemti vērā daļēji. Publiskās apspriešanas rezultātus skatīt sadaļā "Papildu dokumenti".
Pēc publiskās apspriešanas noslēgšanās vairāki šajā TA lietā ietvertie grozījumi tika izdalīti atsevišķi un tiek virzīti atsevišķi ar TA lietu 25-TA-3090 (skatīt sadaļu "Saistītie TA").
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
AS "Sadales tīkls"
Sabiedrisko pakalpojumu regulēšanas komisija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Jā
Apraksts
Tiks pilnveidots elektroenerģijas tirgus darbības regulējums, veicinot turpmāku atjaunīgo energoresursu izmantošanu un īpatsvara palielināšanos kopējā enerģijas bilancē.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

